Vigalas luterāņu baznīca

Vigalas Marijas baznīca (igauņu: Vigala Maarja kirik) ir Igaunijas Evaņģēliski luteriskās baznīcas dievnams, kas atrodas Igaunijas rietumos, Raplas apriņķa Merjamā pagasta Kivi-Vigalas ciemā. Baznīca ir Igaunijas kultūras piemineklis (id — 15373). Baznīca uzbūvēta 14. gadsimtā. Vairākkārt pārbūvēta. 19. gadsimta vidū pēc vietējā muižnieka Borisa fon Ikskila (1793—1870) ierosmes baznīca tika ievērojami paplašināta. Daļa no vecās baznīcas saglabājās kā jaunās baznīcas sakristeja. Jaunā baznīca tika pabeigta 1845. gadā un 1846. gadā iesvētīta. 1933. gadā tika uzcelts jauns, 45 metrus augsts baznīcas tornis, kas vienlaicīgi kalpo kā piemineklis 1905. gada revolūcijā, Pirmajā pasaules karā un Igaunijas brīvības cīņās kritušajiem. Torņa autori ir Alars Kotli, Kārlis Līss (Karl Lüüs, 1905—1996) un Rihards Vazards (Richard Vasard, 1935—1987). 1944. gadā memoriālās plāksnes ar draudzes mācītāja ziņu tika apmestas, bet 1950. gadā tika noņemtas skulptūras un apraktas pie baznīcas. 1988. gada 11. maijā, pārsteidzot visu Igauniju, Vigalas baznīcas tornis tika atjaunots kā piemiņas memoriāls. Baznīcas altāri un kanceli radījis Kēnigsbergā dzimušais Kristiāns Akermanis (Christian Ackermann, 1670—1710). Galerija Ārējās saites Ieraksts Igaunijas kultūras mantojuma reģistrā Vikikrātuvē par šo tēmu ir pieejami multivides faili. Skatīt: Vigalas luterāņu baznīca.